**REFERAT FRA FELTMØTET – FELT 3**

**Dato:** 30.august 2017

**Sted:** Store Brevik Barnehage

**Oppmøte:** Feltleder, 2 beboere fra Kjøttmeisveien, 4 beboere fra Gråtrostveien, 2 beboere fra Blåveisveien, ingen representater fra Løvsangerveien.

**Mål for møtet:**

Bli kjent, gjennomgang og drøfting av viktigste saker, informasjon om veien videre for felt og styret. Valg av veirepresentanter, samt svar på spørsmål.

**Agenda:**

1. **Informasjon om Store Brevik Velforenings visjoner for framtidig drift, kommunikasjon og samvirke med beboere i vellet**

**Ref:** Informasjon ble gitt om Styrets fokusområder. SBVel`s nye websider ble vist, info om StyreWeb og litt om Gnist (StyreWeb`s app) Ny Facebook-gruppe (lukket gruppe) opprettes for beboerne på felt 3.

1. **Gjennomgang og orientering om de viktigste styresaker (Styremøte 22/8)**

**Ref:** Lekeplasser: Vidar informerte om at lekeplassene på feltet er i delvis dårlig/ubrukelig forfatning. Styret vedtok 22/8 å skalere ned lekeplassene i Kjøttmeisveien og Løvsangerveien, og heller skalere opp/fornye/utvikle den største lekeplassen som er i Blåmeisveien. Dette for å sikre trygghet og bedre langsiktige vedlikeholdsmuligheter. Dette var møtet positiv til.

Aleksandra og Henrik går sammen og vurderer aktuelle løsninger i samarbeid med Vidar.

**Ref:** Garasjeanlegg: Det ble en energisk meningsutveksling om garasjeanleggene. Det er uklart hvilke regler som gjelder om eierskap og ansvar. Oddbjørg sørger for, så snart som mulig, å finne ut hvilke regler som gjelder og informerer om dette. Garasjeanleggene i Løvsangerveien og øverst i Kjøttmeisveien er delvis dårlig vedlikeholdt. Dette må gjøres noe med.

1. **Informasjon om lokale oppgaver på felt 3**

**Ref:**

* Fartsdumper (veisjefene oppbevarer disse/får satt opp og tatt av høst & vår). Oddbjørg skaffer oversikt, og ser om det må bestilles flere.
* Benkbordene og dumper må slipes/males (gjøres på vårdugnad)

Morten sa seg villig til å foreta en inspeksjon (ift. råte) av benkene til våren.

* Oppmerking av p-plasser (gjøres til våren) Ansvar: Vidar & Oddbjørg

1. **Planlegging av høstdugnad.**

Skråningen ved store lekeplassen (Blåmeisvn.) må ryddes/skjæres ned for underskog. Høstdugnad ble avtalt helgen den 22. – 24.sept. Oddbjørg bestiller containere og informerer. Vi trenger motorsager og dugnadsånd!

1. **Veirepresentanter ble valgt:**

* Gråtrostveien: Oddbjørg Nørbech
* Kjøttmeisveien: Vidar Lian
* Blåmeisveien: Henrik Sørensen
* Løvsangerveien: ? Kom med forslag!

1. **Nye saker:**

**-”Feltet gror igjen”.** Flere mener at det er vokst til for mye av trær og buskevekster på feltet. Det ble foreslått å opprette et ”hogst-fond”. Oddbjørg sjekker nærmere hvilke muligheter og plan Styret har på dette.

- **Parkering** på innvendige veier og/eller friområder som ikke er oppmerket parkeringsplass, er ikke tillatt. Si i fra direkte til dem det gjelder der og da.

**- Gressklipper:** Bør vi ha en egen gressklipper tilgjengelig for feltet? Fungerer vår gamle? Ansvar: Vidar sjekker dette

**Liten bønn:** Fellesarealene er til for å brukes for alle, men pass på at de som har hund plukker opp ekskrementer – barn leker i gresset!

Generell oppfordring til alle beboere om å bidra der man kan. Alt av positivt engasjement og bidrag betyr mye for nærmiljøet vårt.

Oddbjørg Reitan Nørbech

Feltleder